Frá fundi um kjarnorkusamning við Írani árið 2015 Samkvæmt Sputnik segjast Íranir núna vilja efla kjarnorkusamning landsins við Vesturlönd í stað þess að leggja hann niður . Íranir tilkynntu í fyrri viku að þeir hyggðust hætta við að framfylgja ákvæðum kjarnorkusamningsins , JCPOA , vegna aftöku íranska hershöfðingjans Qasem Soleimani . Íran segist aldrei hafa haft uppi áætlanir um að útvega kjarnorkuvopn en í staðinn vilji Íran þróa kjarnorkuiðnað sinn . Þrálátur orðrómur er um hversu langt Íranir séu komnir í þróun kjarnorkuvopna og sýnist sitt hverjum um það mál . Núna segir Hassan Rouhani forseti Írans að Íran vilji efla kjarnorkusamninginn . Íranir og ESB segjast vilja róa ástandið á svæðinu með sameiginlegri aðgerðaráætlun . „ Það er mjög mikilvægt fyrir okkur að Evrópa , Kína og Rússland gegni mikilvægu hlutverki sínu til að varðveita JCPOA og að hagsmunir Írans verði tryggðir , ” segir Rouhani í tilkynningu . Þá greinir Daily Express frá því að ESB sé klofið í afstöðu sinni og Viktor Orban forsætisráðherra Ungverjalands , sem telji ESB vera með slappa afstöðu til Írans , óski eftir skýrari samstöðu með Bandaríkjamönnum og Ísrael sbr. ummæli hans í nýrri ræðu : „ Ég óska eftir evrópskri afstöðu , en hún er óskýr varðandi Íran – að tekið verði meira mið af afstöðu Bandaríkjamanna og Ísrael . “ Ríkir neyðarástand á bráðamóttöku Landspítalans ?